РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет и

контролу трошења јавних средстава

6. новембар 2012. године

Б е о г р а д

ПРЕДСЕДНИКУ НАРОДНЕ СКУПШТИНЕ

На основу члана 21а. став 3. Закона о Народној банци Србије („Службени гласник РС“, бр. 72/03, 55/04, 85/05 – др.закон, 44/10 и 76/12), члана 14. став 3. Закона о изменама и допунама Закона о Народној банци Србије („Службени гласник РС“, број 106/12) и чл. 55. и 203. Пословника Народне скупштине („Службени гласник РС“, бр. 20/12 – Пречишћен текст), Одбор за финансије, републички буџет и контролу трошења јавних средстава, на седници одржаној 6. новембра 2012. године утврдио је Предлог одлуке о избору директора Управе за надзор над финансијским институцијама.

Одбор подноси Народној скупштини Предлог одлуке о избору директора Управе за надзор над финансијским институцијама, са предлогом да се у складу са чланом 168. став 3. Пословника Народне скупштине уврсти у дневни ред текуће Друге седнице Другог редовног заседања Народне скупштине.

Одбор уз овај предлог одлуке доставља Народној скупштини биографију и изјаву кандидата Ђорђа Јевтића о прихватању кандидатуре.

За представника предлагача на седници Народне скупштине одређен је Верољуб Арсић, члан Одбора.

 ПРЕДСЕДНИК ОДБОРА

 Весна Ковач

 ПРЕДЛОГ

 На основу члана 21а став 3. Закона о Народној банци Србије (“Службени гласник РС”, бр. 72/03, 55/04, 85/05 – др. закон, 44/10 и 76/12), члана 14. став 3. Закона о изменама и допунама Закона о Народној банци Србије („Службени гласник РС“, број 106/12) и члана 8. став 1. Закона о Народној скупштини (“Службени гласник РС”, број 9/10),

 Народна скупштина Републике Србије, на Другој седници Другог редовног заседања у 2012. години, одржаној \_\_\_\_\_\_ 2012. године, донела је

О Д Л У К У

О ИЗБОРУ ДИРЕКТОРА УПРАВЕ ЗА НАДЗОР

НАД ФИНАНСИЈСКИМ ИНСТИТУЦИЈАМА

I

За директора Управе за надзор над финансијским институцијама бира се Ђорђе Јевтић, на период од пет година.

II

Ову одлуку објавити у ”Службеном гласнику Републике Србије”.

РС Број \_\_\_

У Београду, \_\_\_ новембра 2012. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 мр Небојша Стефановић

О б р а з л о ж е њ е

Одредбама члана 21а став 3. Закона о Народној банци Србије („Службени гласник РС“, бр. 72/03, 55/04, 85/05, 44/10, 76/12 и 106/12) предвиђено је да директора Управе за надзор над финансијским институцијама бира Народна скупштина на предлог Одбора Народне скупштине надлежног за послове финансија.

Чланом 13. Закона о изменама и допунама Закона о изменама и допунама Закона о Народној банци Србије, прописано је да ће се директор Управе за надзор над финансијским институцијама изабрати у року од 30 дана од дана ступања на снагу Закона, а чланом 14. став 3. Закона о изменама и допунама Закона о Народној банци Србије да ће се код првог избора директора Управе за надзор над финансијским институцијама, директор бирати на период од пет година.

С тим у вези, Одбор за финансије, републички буџет и контролу трошења јавних средстава упутио је позив посланичким групама да предложе Одбору у писаној форми кандидате за директора Управе за надзорнад финансијским институцијама.

Одбор је на седници одржаној 6. новембра 2012. године размотрио кандидатуру за избор директора Управе за надзор над финансијским институцијама, обавио разговор са кандидатом сагласно члану 203. став 3. Пословника Народне скупштине, размотрио испуњеност услова кандидата одређених Законом и утврдио, већином гласова, Предлог одлуке за избор директора Управе за надзор над финансијским институцијама, на период од пет година, са биографијом и изјавом кандидата, у прилогу.

Одбор је упутио Народној скупштини предлог да се Одлука о избору директора Управе за надзор над финансијским институцијама донесе по хитном поступку, у складу са чланом 168. став 3. Пословника Народне скупштине, и уврсти у дневни ред текуће Друге седнице Другог редовног заседања Народне скупштине, како би се што пре обезбедили услови за несметан рад државног органа.